Ova je serija dramatičan prikaz priče o Mojsiju i Knjizi izlaska
te obuhvaća stavove teologa i povjesničara
različitih vjera i kultura.
Svrha je njihova doprinosa obogatiti priču,
ali ga ne treba smatrati konsenzusom.
Ja sam koji jesam…
i koji ću biti.
Biblija govori o poniznom pastiru
koji je pozvan na misterioznu planinu
negdje na Sinajskom poluotoku.
PLANINA SINAJ
Čeka ga opasan put.
Te ga obuzima strah.
No vodi ga moćna sila koju još ne razumije.
Vjera.
Taj čovjek u sebi skriva tajnu prošlost.
Moj brat. Nije Egipćanin, već je jedan od nas.
Ja sam Hebrej?
Svakim je korakom sve bliže svojoj pravoj sudbini.
Bog mu se obratio.
Rekla sam ti da ga ne dovodiš.
Nisi jedan od njih, Mojsije.
Vrijeme je da pustiš moj narod.
Osloboditelj Izraelita.
Pokaži im put.
Božji poslanik.
Ja sam koji jesam i koji ću biti.
ZAVJET: PRIČA O MOJSIJU
1. DIO: PROROK
U vrijeme velike gladi,
Izraeliti, Abrahamovi potomci,
nastanili su se u Egiptu…
gdje su 400 godina živjeli kao robovi.
Stoljećima su patili, ali je broj Hebreja rastao.
Zbog straha da će ustati protiv njega
kralj je naredio da sve muške hebrejske bebe
budu utopljene u Nilu.
U tajnosti ga je usvojila faraonova kći
te je odrastao na kraljevskom dvoru
uz svog strica, budućeg kralja.
Ime mu je Mojsije.
Iako je bio egipatski princ
i uživao je u blagodatima faraonske kuće,
dok je odrastao u toj kući, kao član kraljevske obitelji,
mislim da je u sebi slutio da je po nečemu drukčiji.
BISKUP I POVJESNIČAR
Znao je da je rođen drukčiji.
Tora nam ne otkriva njegovo hebrejsko ime.
To je jedan od misterija koji su dio njegove priče.
AUTOR
Djelomično je to i priča o tome kako Mojsije malo-pomalo
otkriva svoj identitet i svoju sudbinu.
IZLAZAK 2,11
„U ono vrijeme, kad je Mojsije odrastao,
spazi kako neki Egipćanin tuče Hebreja.”
Ne!
Natrag na posao!
Uvjeren sam da je Mojsije u sebi imao neki urođeni duh
koji se poistovjetio s ugnjetavanjem
koje je taj hebrejski rob trpio u tom trenutku
i mislim da se u tom trenutku probudio.
Hej, ti! Stani!
Stani!
Pusti ga.
Rekao sam da ga pustiš.
Da, gospodaru.
Kraj dana!
IZLAZAK 2,15
„Kad faraon sazna za to,
htjede pogubiti Mojsija.
Zato Mojsije pobjegne od faraona.”
SINAJSKA PUSTINJA
TRI MJESECA POSLIJE
Lutao je kroz pustinju prema istoku, do Midijana.
Stranac u nepoznatoj zemlji.
Više nije bio egipatski princ,
a još nije bio prorok koji će osloboditi Izraelite.
Velik dio judeokršćanske religije počiva na Mojsiju.
On je njezin osnivač.
Sve što možda znate o Bibliji…
GLAVNI PASTOR
…na neki se način
može povezati s Mojsijem i njegovim životom.
Mojsije je jedinstven u judeokršćanskoj i islamskoj tradiciji…
AUTOR
…jer je dio svih triju religija.
Sve tri religije slave ga kao proroka.
Prorok Mojsije u Kuranu se spominje više od stotinu puta.
To je vrlo jedinstveno jer je za samo nekoliko proroka…
AUTORICA
…navedena cijela životna priča u Kuranu.
Svaki dio njegova života, sve što je doživio, svi izazovi,
sva njegova djela…
DEKAN
…sve je to relevantno i danas.
Što učiniti kad drugi pate?
Pobuniti se ili šutjeti?
Socijalna pravda?
Socijalna je pravda započela s Mojsijem.
Od Mojsija ubojice postao je Mojsije osloboditelj.
Vrlo fascinantna priča.
Gle. Netko dolazi.
Tko si ti?
Radit ću za kruh i vodu.
Možeš piti besplatno.
Komu zahvaliti na ovoj dobroti?
Jitru. Vlasniku bunara. Svećeniku planine.
Mislio sam na tebe.
Ja sam njegova kći.
Sipora.
Nakon što je pobjegao iz Egipta,
Mojsija je primio jedan nomadski pastirski klan
u divljini blizu planine Sinaj.
Ondje je Mojsije pronašao utočište.
Ugošćuješ udvarače na naš račun?
Naš račun, Naime.
A naši te se udvarači ne tiču.
Pustinjski štakori nisu dobrodošli.
Ovaj želi umrijeti.
Možda, ali rado će u smrt povesti još dvojicu.
Ubij ga.
Ne danas.
Dođi.
Žene su u Mojsiju vidjele nešto posebno
jer su prihvatile njegovu pomoć.
U njemu su prepoznale snažnu osobu od povjerenja.
U Kuranu se nalazi zabavna priča o Sipori…
Na arapskom se zove „Sephora”.
Hodala je ispred njega.
IZVANREDNI PROFESOR
Tad je zapuhao vjetar i malo joj podignuo suknju.
Mojsije je, naravno, nije htio gledati.
Stoga je hodao ispred nje kako joj ne bi gledao u leđa.
Bile su zadivljene njegovim kavalirstvom.
Kćeri su se vratile ocu
i rekle mu da je Mojsije
pouzdan i snažan te da im je pomogao.
MIDIJAN
Što te dovodi u Midijan?
Naš faraon gradi grad.
Ljudi moraju raditi kao kmetovi ili platiti porez.
-Pa sam otišao. -U pustinju?
Ovdje čovjek može biti slobodan.
Egipatski običaji nisu kao naši.
Ali pokazao si hrabrost i obranio moje kćeri…
Stoga možeš prenoćiti.
Jitro mi je jedan od omiljenih likova u cijeloj toj priči o Mojsiju.
O Jitru znamo da je ljubazan,
da pruža sklonište drugima i da dobro prosuđuje druge.
Njemu nije bitno je li Mojsije iz Egipta, Midijana
ili otkud god.
Pomogao im je, a sad je njemu potrebna pomoć.
Jitro je bio svećenik midijanskog naroda.
Bili su politeisti
koji su živjeli u doba drevnog Egipta,
a poslije i drevnog Izraela.
Mislim da tada nisu postojali monoteisti.
PROFESOR
Mislim da su gotovo svi vjerovali da postoji mnogo bogova.
Pitanje je bilo kojeg boga štovati.
To se naziva monolatrijom.
To nije monoteizam, vjerovanje da postoji jedan bog.
Monolatrija znači da štujete jednog boga.
Priznajete postojanje drugih,
ali štujete samo jednog.
Ako Bibliju shvatite doslovno,
Bog jasno daje do znanja
da je on jedini Bog kojeg bi Izraeliti trebali štovati.
No nije u potpunosti naglasio da je on jedini bog.
U Deset zapovijedi kaže:
„Nemaj drugih bogova uz mene.”
To možemo protumačiti na način
da postoje drugi bogovi te da drugi štuju te bogove,
ali oni, kao odabrani narod, moraju štovati samo njega.
Pokaži im put.
Postelja ti je spremna.
Što vidiš?
Tko živi na planini?
Nitko. Zašto?
Vidio sam vatru na vrhu.
Nemoguće.
To je sveto tlo. Nitko ne smije onamo.
Što sam onda vidio?
Planine su vrlo značajna mjesta u mnogim religijama.
Postoje bogovi za koje govore da obitavaju na vrhu planine
jer je vrh planine visoko i teško je doći do njega,
a možda ga i skrivaju oblaci
iz kojih se povremeno mogu uočiti blijesci svjetla.
Možete zamisliti kako bi to zadivilo nekoga u nizini
kao nešto vrlo misteriozno.
Pokaži im put.
Tko sam ja, majko?
Kakvo pitanje za jednog dječaka.
Ti si egipatski princ.
Zašto?
Ostali me dečki ismijavaju.
Govore da sam drukčiji.
Da nisam kraljevskog podrijetla kao oni.
Najznačajniji simbol u zemlji.
U našoj je obitelji od pamtivijeka.
Nikad nemoj zaboraviti tko si.
Kraljevskog si podrijetla kao i svi oni.
A sad spavaj.
Dragi moj Mojsije.
Teško nam je otkad je Mahar umro.
Sedam kćeri i nijedan sin.
Bio je moj najbolji pastir.
Zašto ne ponudiš taj posao onom strancu?
Čovjek koji riskira život za strance napola je zaljubljen u smrt.
Ako se vrati u pustinju, umrijet će.
A mi ćemo biti odgovorni.
Lukava si na svoju majku.
Mojsije!
Molim te, nemoj ići.
Moj ti otac nudi posao.
Mojsije je u Midijanu našao utočište.
Mislim da mu je to utočište omogućilo
da uživa u udobnosti i ugodnosti.
Ondje se mogao prikriti
dok su egipatske vlasti tragale za njim
jer je bio tražen zbog ubojstva.
Od egipatskog princa postao je pastir.
S uzvišene i moćne osobe pao je
na poniznu i nepoznatu osobu.
Čuvao je stado u midijanskoj pustinji.
I ondje je primio poziv.
Pokaži im put.
Nosim ti doručak.
Već sam vidjela ovakve oznake.
Upotrebljavaju ih poreznici.
To si naučio u Egiptu?
Za vođenje evidencije?
I pričanje priča.
Kakvu priču pričaju ove oznake?
O tebi i meni.
Bože s planine.
Budi naš svjedok.
Danas blagoslivljamo brak tvojih sluga Mojsija i Sipore.
Pored tvog veličanstvenog prebivališta
naši su životi bezvrijedni.
Krhki su i rijetki kao ovaj komad stakla.
Neka ova zajednica tvojih slugu
bude dobra u tvojim očima.
I obilna.
Zanimljivo je promišljati o tome
da je Mojsije bio u kontaktu s mnogim kulturama i tradicijama.
Bio je egipatski princ.
Bio je zet vrhovnog svećenika iz Midijana.
Bio je osloboditelj Izraelita.
Mislim da su te brojne veze s ljudima u svijetu u kojem je živio
važne za svijet u kojem mi živimo
jer nam to pokazuje da je moguće imati više identiteta
te je možda čak i neizbježno.
Mojsije i Sipora osnovali su obitelj u Midijanu. Dobili su dva sina.
Geršoma i Eliezera.
Ime prvorođenog djeteta jako je važno.
Stoga mu je Mojsije dao ime Geršom…
RABINKA I IZVANREDNA PROFESORICA
„Jer bijah stranac u stranoj zemlji.”
To nam govori o Mojsijevu osjećaju da ne pripada, zar ne?
Ne pripada u Midijanu.
Ne pripada u Egiptu.
PI-RAMZES EGIPATSKA PRIJESTOLNICA
U narednim godinama
preminuo je stari egipatski kralj te je na prijestolje došao Mojsijev ujak.
Bio je faraon,
najmoćniji vladar tog doba.
Kad bismo morali izjednačiti faraona u Knjizi izlaska
s nekim faraonom iz egipatske povijesti,
to bi mogao biti Ramzes Veliki
jer nam Knjiga izlaska govori da su Izraeliti
bio prisiljen na rad…
EGIPTOLOG
…te izgradnju dvaju gradova.
Jedan je bio Pi-Ramzes, odnosno Ramzesova Kuća,
koji je bio prijestolnica Ramzesa Velikog u Delti Nila
tijekom 19. dinastije.
Kad je došao na vlast,
poveo je nekoliko pohoda u Siriju Palestinu.
IZVANREDNA PROFESORICA
Osvojio je područje sve do Bejruta u Libanonu.
Vladavina Razmesa Velikog bila je jedna od najutjecajnijih
i jedna od najmoćnijih.
Bio je to vrhunac Egipatskog Carstva.
Kakvo je znamenje?
Uvijek ima neposlušnih, Visosti.
Gdje točno?
U pustinji, Visosti.
Stanovnici kasne s dankom.
Nevažni su.
Čak je i prosjake moguće prosvijetliti.
Istina, Visosti.
Čarolija, vraču.
Neka osjete naše nezadovoljstvo.
Da nam se mogu vratiti s molbama i ponizni.
Kako vi kažete, Visosti.
Bio je grub prema svima koji su prijetili njegovu kraljevstvu.
Bio je nemilosrdan i okrutan, ubijao je ljude.
Bilo mu je važno samo zadržati svoje bogatstvo i moć.
Ako nekoga želite nazvati tiraninom na arapskom, rekli biste…
Ponašati se kao faraon, postati poput faraona.
Tu su riječ izjednačili s faraonovim djelima.
Novi faraon imao je mnogo neprijatelja izvan svog kraljevstva.
No najveću prijetnju njegovoj vladavini predstavljao je njegov nećak,
koji je tad bio ponizni pastir u Midijanu.
Geršome!
Što sam ti rekao? Ne gubi stado iz vida.
Da, oče.
Što si promatrao?
Tri konjanika idu prema našem selu.
-Jišmaelci dolaze raditi probleme. -Ne.
Imaju bijele konje.
Kakvo neočekivano zadovoljstvo.
Uživajte u udobnosti našeg doma.
Hvala.
Moj nadzornik.
Izaslanici iz Egipta.
Klekni pred izaslanicima Njegova Veličanstva!
Klekni!
Isprike. Rođen je u drugoj zemlji.
Morate ga poučiti.
Stari se faraon pridružio bogovima.
Njegov je prvorođeni novi faraon.
Sva pustinjska plemena moraju poslati danak.
Kakav blagoslov i kakva čast.
Ali smo siromašni.
Vidjeli smo vaše stado.
Poprilično je zdravo i veliko.
Molim vas, odmorite se od putovanja.
Moramo nastaviti s misijom.
Ali ćemo se vratiti.
Kako ćemo platiti kad smo već u dugovima?
Odugovlačit ćemo i pregovarati.
Ne s ovim faraonom.
Poznaješ ga?
Ubojice.
Pusti me.
Pusti me na miru!
Stani! Ti! Stani!
Mojsije!
Danima si već ovdje.
Dođi dolje.
Ovdje pripadam.
Sad imaš dva sina.
I suprugu.
Ne zaslužujem ih.
A kako nam to pomaže?
Pokaži im put.
Moraš znati neke stvari o meni.
Odgojen sam kao princ u kraljevskoj obitelji.
Princ?
Zašto nam nisi rekao?
U pustinji ne vole egipatsku kraljevsku obitelj.
Skrivaš to cijelo vrijeme?
Da je tvoj otac znao, ne bi mi dao da ostanem.
Ubio sam čovjeka.
Nadglednika.
I zato si otišao iz Egipta?
Kaznili bi te.
Više od toga.
Znali bi ono što sam oduvijek sumnjao.
Da nisam jedan od njih, kao što nisam ni jedan od vas.
-Tko si onda? -Ne znam.
Moram to saznati.
Opet sam ugledao znak na planini.
Moram ići onamo.
Nitko još nije išao onamo.
Možda se nećeš vratiti.
Volim te više od života.
Mislim da nas Bog poziva na razne načine.
Ponekad je naš poziv rezultat borbe.
No ponekad naš poziv znači odbaciti
ugodu i udobnost u kojima uživamo.
I mislim da Mojsije to predstavlja.
Mojsije je imao mnogo mana i bio je izrazito otporan.
Bio je zbunjen u vezi sa svojim identitetom.
Bio je posvojeno dijete.
Bio je osoba s kriminalnim dosjeom.
Dio života bio je beskućnik.
Iz njegovih neuspjeha možemo naučiti jednako kao iz njegovih postignuća.
Bog poziva koga god želi.
Zapravo se ne mogu sjetiti nikoga iz Biblije osim Isusa
tko nije imao neku karakternu manu
ili prepreku pred sobom zbog kojih bismo se zapitali: „Stvarno?”
Ali Bog je stručnjak za to.
Bog iz Biblije bog je koji rado
odabire slomljene osobe te ih ne samo popravlja,
već im namjenjuje neku veću svrhu.
Izuj se.
Tko si ti?
Ovo je sveto tlo, Mojsije.
Izuj se.
-Što želiš od mene? -Poslušaj me.
Ja sam koji jesam i koji ću biti.
Bog Abrahama, Izaka i Jakova.
Bog Izraelita.
Bog svega.
A ti si onaj koji jesi
i bit ćeš…
moj glasnik.
Hebrejska Biblija jasno ističe
da ljudi ne mogu vidjeti Boga.
Ne mogu biti u fizičkoj prisutnosti Boga.
Postoji jedna velika iznimka.
Ta je iznimka Mojsije.
Ti si uistinu Bog?
Ja sam koji jesam i koji ću biti.
To je grm koji gori, ali ne izgara.
Židovski filozof Filon, koji je živio u vrijeme Krista,
smatra to alegorijom.
Kaže da je to simbol izraelskog ropstva
jer i oni kao da gore u ropstvu, ali se ne daju.
I dalje opstaju.
Godinama te promatram, Mojsije.
Tragaš. Preispituješ.
Doveo sam te ovamo da ti otkrijem tvoju svrhu.
Vratit ćeš se u Egipat.
Uvjerit ćeš Hebreje da te prate.
I u moje ćeš ime zatražiti njihovu slobodu od faraona.
Faraon ih nikad neće osloboditi.
Pružit će otpor.
A ja ću ga kazniti zbog toga.
Kakve ja veze imam s Hebrejima?
Nisam vođa ni dobar govornik.
Dok ne nađeš svoj put,
tvoj će brat Aron govoriti u tvoje ime.
Moj brat?
Idi u Egipat.
Objavi se Hebrejima kao moj glasnik.
Reći ću ti svoje ime.
Ime po kojem me znaju.
I znat će da govoriš u moje ime.
Ja sam koji jesam.
Mojsije nije bio siguran da će ih moći uvjeriti.
Stoga mu je Bog rekao: „Ne brini se, otkrit ću ti svoje ime.”
A to je…
„Bit ću tko god da ću biti” ili „Postat ću tko god da ću postati”.
Kakvo je to ime?
To je ime zapravo glagol.
Bog je glagol.
Nisam čovjek za ovaj zadatak.
Nisam čak ni dobar čovjek.
Ja sam te odabrao.
Mojsije.
MIDIJAN
Sipora! Sipora, moramo ići!
Vidio sam Boga.
Boga? Kojeg boga?
Boga Hebreja. Boga svega.
Ima zadatak za mene.
Spakiraj odjeću za sebe i djecu. Krećemo odmah.
IZLAZAK 4,19-20
„Gospod reče Mojsiju u Midijanu:
'Vrati se u Egipat
jer su umrli svi koji su te htjeli ubiti.'”
SINAJSKA PUSTINJA
„Stoga Mojsije uzme svoju ženu i sinove,
posadi ih na magarca i krene natrag u Egipat.”
Izgubili smo se!
Bog nam pokazuje put.
Samo tri tjedna do Gošena.
I što onda?
Idemo u svratište u selu.
Ondje ćemo naći mog brata Arona.
Brata o kojem ti je Bog govorio? Za kojeg ne znaš postoji li?
Vjerujem u Božju riječ.
-Ako brat ne bude ondje… -Bit će.
…kad dođemo u Gošen, možemo li se vratiti?
-Moj će brat biti ondje. -Ali ako ne bude.
Bit će ondje!
Ali ako ne bude!
Donesi mi meso.
Ne vjerujem u tog boga.
-Hebreji pate. -Vjerujem u našu obitelj.
A ja sam tvoj suprug!
Možda ih mogu osloboditi ako budeš uz mene.
Mojsije je poslušao Božje upute
i prešao pustinju kako bi se susreo sa svojim bratom Aronom.
Kako ćeš prepoznati svog brata?
On?
Sjedni.
Brzo.
I ti.
U snu mi se obratio neki glas
i rekao mi da ću te naći ako dođem ovamo.
Kako znaš tko sam?
Poznajem te cijeli život.
Ja sam Aron, sin Amramov.
Hebrej.
Tvoj stariji brat.
Ja sam Hebrej?
To je čudna i divna priča.
Kad sam ja bio dječak,
faraon se pobojao da je Hebreja previše
te da će mu jednog dana oteti kraljevstvo.
Stoga je naredio da se ubiju sve hebrejske muške bebe.
Ti još nisi bio rođen kad su ubojstva krenula.
Osim plemena koja se spominju u prvoj knjizi,
prve dvije osobe spomenute u Knjizi izlaska bile su Šifra i Pua.
PROFESORICA EMERITUS
One su bile primalje.
Činile su nešto nevjerojatno.
Oglušile su se na naredbu najmoćnije osobe na svijetu,
egipatskog faraona,
jer su odbile izvršiti faraonove naredbe.
Njih dvije predstavljaju prvi primjer građanskog neposluha.
U Izlasku ih se na hebrejskom opisuje kao…
…što znači „primalje Hebrejkama”
ili bi moglo značiti „hebrejske primalje”.
Nemoguće je znati koji je od tih prijevoda točan.
Te dvije žene, koje nisu nužno bile Hebrejke,
izlagale su se opasnosti zbog Hebreja.
One nisu shvaćale što su pokrenule.
Ali mi znamo.
Ono što me stvarno dirnulo jest to što možda
ljudsko iskupljenje u velikim razmjerima kreće
kad ljudi hrabro istupe
kako bi učinili nešto za druge.
Naša majka Jokebed
rodila te je u tajnosti.
Midraš navodi da se, kad je tek rodila,
cijela prostorija ispunila svjetlošću.
Kad je vidjela dijete, znala je da je dobro.
Na hebrejskom…
Vidjela je da je dobro.
A taj izraz, da je dobro, nismo čuli
od prvog poglavlja Knjige postanka.
Od prvih sedam dana stvaranja.
A ona je rekla: „On je poseban.
Moramo ga skriti. Moramo ga spasiti.”
Kad su egipatski vojnici išli od vrata do vrata u Gošenu,
smislili smo plan kako te zaštititi.
Znamo da je tu beba.
Dolaze.
Arone, idi u skrovište. Idi!
Moj je zadatak bio paziti na tebe.
Skrivati te.
Rekla sam vam.
Dijete je mrtvorođeno.
Pokaži nam truplo!
Jučer smo ga sahranili.
Morate li gnjaviti majku dok tuguje?
Samo malo.
Slušajte.
Držao sam te jako čvrsto jer sam se bojao da ćeš krenuti plakati.
Vratit ćemo se.
Idemo.
Ne!
O, ne!
Ne!
Bio si na sigurnom.
Ali smo znali da je pitanje vremena kad će se vojnici vratiti.
Zanimljivo mi je to što se u prvih nekoliko poglavlja
Knjige izlaska
velika pozornost pridaje mudrim,
pametnim, hrabrim i prkosnim djelima žena,
od kojih su neke bile Hebrejke, a neke ne.
Sve su one hrabro riskirale,
prkoseći faraonovim zakonima i dekretima.
Mojsijeva je majka donijela bolnu odluku da stavi dijete u košaru
i očajnički ga pošalje niz Nil.
Kakav očajnički čin.
O, Bože.
Bože, nadam se da negdje postoji netko tko nije užasan.
A ako postoji, nadam se da će ga naći.
Užasno.
Naša te je majka poslala niz Nil,
ne znajući što ti je sudbina namijenila.
Uspjeli su ga skrivati tri mjeseca.
Nakon tri mjeseca napravili su malu arku.
Na hebrejskom se zove tevah. Ista se riječ koristi za Noinu arku.
Noina je arka bila tevah te je također bila obložena paklinom.
Imamo te dvije priče.
Jedna je na početku Knjige postanka,
a ovo se događa na početku Knjige izlaska, gdje se najavljuje nešto veliko,
a za to je zaslužna arka.
A u toj je arci netko tko predstavlja novi početak.
Grad Pi-Ramzes.
PI-RAMZES EGIPATSKA PRIJESTOLNICA
Narastao je.
Čudovište.
Hrani se ljudskom krvlju.
Našom.
Bit će veličanstveno.
Suviše si ponosan, brate.
Naš je otac izgradio Amonov hram
kako bi mu zauvijek pamtili ime.
A sad ti uklanjaš tu posvetu i umjesto nje stavljaš svoju?
Otac je postavio natpis prije dovršetka hrama.
Naš narod pamti oca po dobrom.
Otac je bio tiranin.
Lovio je hebrejsku djecu jer se bojao pobune.
Hamane, kakav je sastav naše radne snage?
Jedna su petina Egipćani, Visosti.
Jedna petina ratni zarobljenici.
Ostalo su Hebreji.
Vješti radnici puni elana.
A on ih je htio skresati jer se užasavao pobune.
Ja sam drukčijeg kova.
I da, kako se naš grad bliži nebesima,
naši će bogovi uživati u slavi.
Pojam robova nije postojao u Egiptu.
Na posao!
No postojali su ratni zarobljenici i sluge.
Postojao je prisilni rad.
To je bilo uobičajeno za egipatske kraljeve.
Rad robova u Egiptu
bio je ključan za njegovo gospodarstvo.
Ako kažete: „Pusti moj narod”,
normalno je da će faraon i egipatski dužnosnici pitati:
„Tko će onda raditi?
Tko će preuzeti sav ovaj posao?”
Kao što je i 1863.
Proglas o emancipaciji doveo do pitanja:
„Ako pustite sve robove, tko će brati pamuk?”
GOŠEN
Gošen se nalazi na rubu Pi-Ramzesa.
Abrahamov unuk i praunuk nastanili su se ondje četiri stoljeća prije,
kad ih je glad otjerala iz Kanaana.
Faraon je rekao: „Dovedite ih. Obrađivat će zemlju.”
S vremenom se Izraelite počelo gledati kao prijetnju.
Bilo ih je sve više. Imali su vlastiti identitet.
Nisu se uklapali kako je Egipat htio.
Morali su biti oprezni.
Stoga je osmišljen sustav koji će ih držati ondje, još ne kao robove,
ali to se događa postupno.
Oduzeli su im prava. I onda se odjednom više ni ne sjećaju
kako je izgledao život prije toga.
Hej.
Mirjam.
Ovo je naš brat Mojsije.
Rekla sam ti da ga ne dovedeš.
Dođi.
U redu je. Dođi. Molim te.
Molim te.
Sigurno ste žedni.
Želite li jesti?
Popijte to, a onda idite.
Kad ste jeli?
Tako je majka htjela.
Poslušaj ga, Mirjam.
Bog mu se obratio.
Bog nam svima dolazi u snovima.
To nije bio san.
Obratio mi se na planini.
Rekao mi je da dođem osloboditi naš narod
i vratiti ga u Kanaan.
Naš Bog nikome se nije obratio već stotinama godina.
Istina je.
Hebreji su 430 godina bili u Egiptu.
Većinu tog vremena bili su robovi.
Što se dogodilo s odnosom između Boga i Izraelita
tijekom tih beznadnih i beskonačnih stoljeća ropstva?
Jesu li odustali?
Jesu li zaključili da su priče koje su im ispričali
o njihovu pretku Abrahamu
i obećanju da će jednom biti slobodni u Obećanoj Zemlji…
Jesu li zaključili da to nije istina?
Tora nam to ne otkriva.
No dojmila me se jedna rečenica
koju je Bog rekao Mojsiju: „Sjetio sam se svog naroda.
Čujem njihove vapaje.”
Kad god to pročitam, prvo se zapitam: „Zašto si toliko čekao?”
Majka.
Majko.
-Odvest ću te… -Nikoga ne prepoznaje.
Moj mali Mojsije.
Vratio si se?
Hvala.
Nemoj reći nadzorniku.
Svoj položaj duguje Egipćanima. Zasad okupi samo starješine.
Mojsije, možeš im se obratiti kad dođu.
Ne ja. Aron.
U Kuranu stoji da je Mojsije na planini rekao Bogu:
„Pošalji Arona sa mnom jer je on rječitiji
i bolje se izražava od mene.”
U Kuranu se spominje da mu je jezik bio vezan u čvor.
To možemo protumačiti kao neki fizički nedostatak,
ali i nešto psihološko.
Da ga je bilo strah vratiti se faraonu,
a vjerojatno i nije bio tako dobar govornik kao Aron.
To je baš predivan trenutak jer je rekao Bogu:
„Gle, treba mi pomoć s tom velikom misijom.”
Bog je odgovorio te je Aron uzdignut na status proroka.
Aron je surađivao s Mojsijem i pomagao mu s tom misijom.
Ovo je Mojsije, moj brat.
Nije Egipćanin.
Jedan je od nas.
Došao nam je s porukom.
Kakvom porukom?
Datan, glavni nadzornik.
Sjećate se mog brata.
Dobar je čovjek.
Bio je dobar čak i kao Egipćanin.
Ubio je čuvara koji je bičevao Bukija.
Dobro se sjećam.
A Bog…
naš Bog…
Abrahamov Bog,
obratio se mom bratu
i zapovjedio mu da nas izbavi iz ovog ropstva
kako bismo se mogli vratiti u zemlju iz koje smo došli.
Je li rekao kako?
Pitaj ga kako.
Zamolit ćemo faraona da nam dozvoli odlazak iz grada.
-Pobogu! -Ne!
Svi mi.
Reći ćemo da dugujemo žrtvu Bogu.
Životinjsku žrtvu, što bi razljutilo Egipćane.
Faraon će nas pustiti u pustinju na tri dana.
Kad se maknemo iz vidokruga, pobjeći ćemo.
Sine Amramov, želim vjerovati u priču tvog brata.
Ali ako se obratiš faraonu s tim zahtjevom,
smijat će ti se.
Moj je brat razgovarao s Bogom.
Molim?
Zapovjedio mi je da vas oslobodim.
Da oslobodim naš narod.
Ako nam Bog kaže da to učinimo,
onda ćemo uspjeti.
Mojsije.
Je li ti rekao svoje ime?
Da. Da, znam mu ime.
Sa svakom generacijom
prenosimo ime našeg Boga.
Kako bismo ga znali kad dođe ovakav trenutak.
Serah.
Odlučili su da će im to potvrditi jedna starica, Serah, kći Ašerova.
Zna li te posebne riječi?
Ti znaš ime, zar ne?
Majka ti ga je rekla.
Ako Mojsije zna ime,
vidio je našeg Boga.
Mojsije.
Bog je uz nas.
Rekla je: „Govori posebne riječi, riječi iskupljenja.
Govori istinu.
On će nas spasiti. On je Božji prorok.”
Toliko o tajnovitosti.
Istina je? Naš se Bog vratio?
Pričaj nam o Njemu.
Pokaži im.
On je jedini pravi Bog.
On je Bog koji je štitio Josipa
kad su ga braća izdala.
On je Bog koji mu je rekao
da će jednog dana njegove kosti biti vraćene u Kanaan.
Isti Bog koji je sklopio dogovor s Abrahamom,
Josipovim pradjedom.
Kako bi mu naš narod zauvijek pripadao.
Je li se Abraham borio s Bogom?
Ne, to je bio Jakov, Josipov otac.
Susreo je Gospodina noću i borili su se do zore.
I nije htio pustiti Gospodina dok ga nije blagoslovio.
Kad ga je Gospodin blagoslovio, dao mu je ime Izrael.
Onaj koji je nadvladao Boga.
Kako izgleda naša domovina?
Je li istina da je poplavljena?
Što je sa životinjama?
Da, bila je poplava.
A spasio nas je čovjek imena Noa.
Izgradio je arku.
Koliko je dana trajala poplava?
Četrdeset dana i noći.
Kako je nastao svijet?
Naš ga je Bog stvorio za šest dana.
Govorio je o Adamu i Evi,
Noi, Izaku i Jišmaelu,
Jakobu i Ezavu.
Čovjek koji je otišao iz Egipta kao bjegunac vratio se kao prorok.
Kako si znala da znam ime?
Ja sam primalja.
Djelujemo u Božjoj blizini.
Pri rođenju i smrti možeš osjetiti Njegovu prisutnost.
Ali nemaš svoju djecu.
Kad je došlo vrijeme da se udam,
još su ubijali mušku djecu.
Radije pomažem drugima.
Ondje si bio.
Blizu vrta ženske palače.
Kad te princeza pronašla.
Vidjela si to?
Ja sam zaslužna za to.
Mojsijeva je majka njegovoj sestri rekla sljedeće:
„Slijedi ga.”
Na arapskom je to jedna riječ.
Hrabro je postupila kad je odlučila pratiti to dijete.
Šifra, moram ti nešto reći.
Jako se brzo snašla
te je pronašla način kako vratiti brata njihovoj biološkoj majci.
Oprostite, gospo.
Znam jednu dojilju za princezinu bebu.
Princeza, faraonova kći, nikad nije pitala:
„Tko si ti?”
Vjerojatno nije znala
da je to djetetova biološka majka.
Naravno, sudbina njegove biološke majke bila je
othraniti to dijete,
te je prve dvije ili tri godine
proveo na majčinim grudima.
To znači da je od rane dobi slušao mame-loshn, materinski jezik.
Uspavanke, hebrejski…
Zamišljam neku pjesmu,
uspavanku koju je spremio u svoju podsvijest.
Sviđa mi se što priča počinje
s jednom dojiljom i njezinim dojenčetom.
Mislim, koliko vjerojatnim smatramo to
da će revolucija započeti s majkom koja doji svoje dijete?
Djelovala je viša sila.
Oduvijek.
Odvela te je i vratila kući.
Ti si naša poveznica.
Onaj između nas i njih.
Majka će mi sutra pomoći razgovarati s faraonom.
Faraonova sestra nije tvoja majka.
Nije, ali ipak jest.
Netko dolazi, gospo.
Nakon daleka puta.
Stranac.
Ali poznaje vaše srce.
Problijedili ste, gospo.
Što nije u redu?
Moj se sin vratio.
To je Mojsije.
Prijevod titlova: Matej Ivanković